A csapat története a Hosszútávú-világbajnokságon 2014-ben kezdődik, amikor is egy teljes szezont teljesítettek az LMP2-es kategóriában. Az állandó versenyzők az orosz Sergej Zlobin, Kirill Ladygin, Viktor Shaytar, Anton Ladygin, az olasz Maurizio Mediani valamint a francia Nicolas Minassian voltak. A szezont egy Oreca 03-as versenyautóval teljesítették. Az orosz alakulat első kiemelkedő eredménye a Le Mans-on elért kategória győzelem volt. Végül 146 ponttal a 27-es rajtszámú autóval Sergej Zlobin bajnoki címet szerzett, emellett pedig a csapatbajnoki címet is sikerült megkaparintaniuk.